Hogyan működik a Közösségi média link generátor?
A Közösségi média link generátor eszköz használata egyszerűbb nem is lehetne. Csak írja be a weboldal, blog, kép, videó stb. URL-jét, válassza ki azt a közösségi média platformot, amelyikhez a linket létre szeretné hozni (vagy válassza a „minden” lehetőséget), opcionálisan adjon hozzá szöveget is (ez a Twitter, LinkedIn és a Pinterest platformjával működik), és kattintson a „linkek készítése” gombra.
 
 Másodperceken belül megkapja a testreszabott linkeket a tartalom megosztásához, és kipróbálhatja, illetve másolhatja őket. Emellett másolhatja a linkhez a HTML kódot, így hozzáadhatja a „megosztás” linket a saját weboldalához vagy e-mailekhez is.
 
 A Pinterest, a LinkedIn illetve az e-mail linkek esetében a „további opciók” gomb is elérhető, hogy több információt is kapcsolhasson a megadott linkhez. E-mail esetében megadható az e-mail cím, a tárgy és az üzenettörzs. A Pinterest esetében megadhat szöveget és hozzáadhatja az indexkép URL-jét, a LinkedIn esetében pedig megadható a bejegyzés címe, a szöveg és a forrás.
hu
Hol használhatom a létrehozott megosztó linkeket?
A megosztó linkek segítségével megoszthat tartalmakat a közösségi média platformokon keresztül. Emellett ezeket a linkeket a weboldalára is felrakhatja vagy mellékelheti őket e-mailes hírlevelekben, hogy mások is megosszák őket a közösségi oldalaikon.
hu
Mi a megosztó link?
A megosztó linkek olyan hivatkozások, amelyeket kifejezetten az egyes közösségi média oldalakhoz hoztak létre, és amelyek azonnali megosztást tesznek lehetővé anélkül, hogy manuálisan kellene másolni és beilleszteni a linkeket. Azaz a látogatói így könnyen megoszthatják az Ön weboldaláról a tartalmakat.
 
 Biztosan látta már a „megosztás” ikont blogbejegyzések végén vagy a „megosztás” gombot a Facebook bejegyzéseknél. Az online tartalmak megosztása – akár egy fantasztikus blogbejegyzésről, YouTube videóról vagy egy megdöbbentő hírről van szó – egyszerű kell legyen, vagy nem fog senki vesződni vele.
hu
Miért van szükség megosztó linkekre?
A megosztó linkek segítségével könnyebben oszthat meg testreszabott linkeket a saját tartalmaihoz, ráadásul azáltal, hogy elérhetővé teszi ezeket a linkeket a látogatói számára, nagyobb lesz az esélye annak, hogy mások is megosztják a tartalmait. Egyes weboldal-készítő szoftverek és platformok – például ilyen a WordPress – támogatják a megosztó gombokat és linkeket, de ezek nem mindig könnyen elérhető opciók: például, ha ingyenes csomagot használ a weboldal-készítőhöz, lehetséges, hogy külön kell fizetnie a megosztó gombokért. Ez a közösségi média link generátor eszköz ingyenes és könnyen használható lehetőség, ha ilyen linkekre van szüksége.
hu